Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCI. törvényhez
Paragraph Index: 2392

1. Közös szabályok 1.1. Alapnyilvántartás a naplófõkönyv, a pénztárkönyv, a bevételi és költségnyilvántartás, valamint a bevételi nyilvántartás, továbbá az õstermelõi igazolvány részét képezõ értékesítési betétlap (az alapnyilvántartás típusai). 1.2. Alapnyilvántartást vezet az egyéni vállalkozó és a mezõgazdasági õstermelõ. A magánszemély más (egyéni vállalkozói tevékenységnek vagy mezõgazdasági õstermelõi tevékenységnek nem minõsülõ) önálló tevékenysége tekintetében csak akkor vezet alapnyilvántartást, ha az e tevékenységbõl származó bevételével szemben az adóelõleg vagy a jövedelem meghatározásakor költséget (ide nem értve a jövedelem meghatározásakor e törvény rendelkezései szerint igazolás nélkül elszámolható elismert költséget) számol el vagy az adóévben nem (nem csak) kifizetõtõl szerez ilyen bevételt. A magánszemély nem önálló tevékenysége tekintetében csak akkor vezet alapnyilvántartást, ha az e tevékenységbõl származó bevételnek minõsülõ költségtérítéssel szemben az adóelõleg vagy a jövedelem meghatározásakor költséget (ide nem értve a jövedelem meghatározásakor e törvény rendelkezései szerint igazolás nélkül elszámolható elismert költséget) számol el, vagy az adóévben nem (nem csak) kifizetõtõl, munkáltatótól szerez nem önálló tevékenységbõl származó bevételt. Az elõzõ rendelkezések szerint alapnyilvántartás vezetésére nem kötelezett magánszemély a más önálló tevékenységbõl, illetve a nem önálló tevékenységbõl származó bevételével összefüggõ nyilvántartási kötelezettségét a kifizetõ által kiállított igazolás megõrzésével teljesíti. 1.3. A magánszemély egyéni vállalkozói tevékenysége, õstermelõi tevékenysége, más önálló tevékenysége és nem önálló tevékenysége tekintetében külön-külön — választása szerint a négy tevékenység esetében akár eltérõ típusú — alapnyilvántartást vezet. Tételes költségelszámolás esetén a más önálló tevékenységre vonatkozó alapnyilvántartást úgy kell vezetni, hogy az önálló tevékenységbõl származó jövedelem tevékenységenként megállapítható legyen. 1.4. Az alapnyilvántartás típusát a magánszemély adóévenként határozza meg, és e választását az adóévben saját elhatározásból késõbb sem változtathatja meg. Ha a magánszemély e törvény rendelkezései szerint az adóév során veszíti el az általa választott alapnyilvántartás vezetésének a jogát, akkor a változás napját megelõzõ nappal köteles az addig vezetett alapnyilvántartást lezárni, és a lezárt alapnyilvántartásban összesített adatokat az új alapnyilvántartásba nyitó adatként bejegyezni. E rendelkezés nem mentesíti a magánszemélyt a lezárt nyilvántartással és az 2003/131. szám azt alátámasztó bizonylatokkal összefüggõ megõrzési kötelezettsége teljesítése alól. 1.5. Az átalányadózást alkalmazó mezõgazdasági õstermelõ alapnyilvántartásában az élõ állatok és állati termékek értékesítésébõl származó bevételét más õstermelõi tevékenységébõl származó bevételétõl elkülönítve tartja nyilván. 1.6. Az alapnyilvántartást az adó, az adóelõleg megállapítására elõírt idõszakonként az alapnyilvántartás egyes adatsorainak összesítésével le kell zárni.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes